| *Hynobius nebulosus* |
| --- |
|  |
| Estado de conservación |
| Pouco preocupante (LC)Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Subfilo: | Vertebrata |
| Clase: | Amphibia |
| Orde: | Caudata |
| Familia: | Hynobiidae |
| Xénero: | *Hynobius* |
| Especie: | ***H. nebulosus*** |

 |
| Nome binomial |
| ***Hynobius nebulosus***(Temminck & Schlegel, 1838) |
| Sinonimia |
| *Véxase o texto* |

***Hynobius nebulosus*** é unha especie de anfibio da orde dos urodelos ou caudados e familia dos hinobíidos, unha das numeroas integradas no xénero *Hynobius*, do que é a súa especie tipo. 

Endémica do Xapón, habita en bosques temperados, ríos, pantanos, mananciais de auga doce e terreos de regadío.

Taxonomía
---------

### Descrición

A especie foi descrita en 1838 polo naturalista neerlandés Coenraad Jacob Temminck e o herpetólogo alemán, que traballou en Leiden, Hermann Schlegel, baixo o nome de *Salamandra nebulosa*, no seu traballo:

Temminck, C. J. & Schlegel, H. (1838): "Reptilia" (Ver texto completo). En: *Fauna Japonica*, de Philipp Franz von Siebold.
### Sinónimos

Ademais de polo nome actualmente válido, a especie coñeceuse tamén polos sinónimos:

* *Ellipsoglossa nebulosa* (Temminck & Schlegel, 1838)
* *Hynobius ikishimae* Dunn, 1923
* *Hynobius nebulosus* subsp. *nebulosus* (Temminck & Schlegel, 1838)
* *Hynobius peropus* Boulenger, 1882
* *Salamandra nebulosa* Temminck & Schlegel, 1838 (protónimo)

Área de distribución
--------------------

Endémico do Xapón, *Hynobius nebulosus* ten unha área de distribución de 44 018 km2 que se estende pola metade norte do centro e oeste de Kyūshū, nas prefecturas de Fukuoka, Saga, Kumamoto, Kagoshima e Nagasaki, incluíndo as illas adxacentes de Iki e Fuku (Fukuejima), encontránsose a altitudes compendidas entre os 15 e os 670 m.

A súa área de distribución e, polo tanto, a súa poboación, está moi fragmentada. E aínda que é unha especie común, observouse un descenso nos seus efectivos, e algunhas poboacións desapareceron recentemente.

Bioloxía
--------

Esta especie ocupa bosques temperados onde se atopa en lugares húmidos baixo pedras e troncos.

Cría en pozas, marismas, arrozais abandonados, cunetas e mananciais, onde tamén se desenvolven as larvas. Os sacos de ovos están unidos a plantas acuáticas ou restos delas. A reprodución prodúcese desde finais de xaneiro até finais de marzo.

Ameazas
-------

Esta especie está ameazada pola construción de vivendas e de estradas, pola contaminación das augas, a presenza de especies invasoras e á diminución da humidade do seu hábitat. Tamén se captura para o comercio de mascotas. A súa área de distribución diminuíu moito debido principalmente á ampliación das áreas urbanas.

Estado de conservación
----------------------

A Unión Internacional para a Conservación da Natureza e dos Recursos Naturais (UICN), tendo en conta que a súa distribución relativamente ampla e a súa poboación é, presuntamente grande, cualifica o status da especie como *LC* (pouco procupante). Porén, recentemente houbo algúns descensos da súa poboación, e a súa área diminuíu moito debido principalmente á ampliación das áreas urbanas, polo que se debería controlar a súa poboación.

Notas
-----

1. 1 2 3 4  IUCN SSC Amphibian Specialist Group.(2021): *Hynobius nebulosus* na *Lista vermella* da UICN. Versión 2021-2. Consultada o 16 de novembro de 2021.
2. 1 2  *Hynobius nebulosus* (Temminck & Schlegel, 1838) no GBIF. Consultado o 16 de novembro de 2021.
3. 1 2  Matsui, M. *et al*. (2019): "Systematics of the Widely Distributed Japanese Clouded Salamander, *Hynobius nebulosus* (Amphibia: Caudata: Hynobiidae), and its closest relatives". *Current Herpetology* **38** (1): 32–90.
4. ↑  Sato, I. (1943): *A Monograph of the Tailed Batrachians of Japan*. Osaka: Nippon Shuppan-sha.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Hynobius nebulosus Modificar a ligazón no Wikidata*** |

|  |  |
| --- | --- |
|  | Wikispecies posúe unha páxina sobre:  ***Hynobius nebulosus*** |

### Bibliografía

* Vitt, Laurie J. & Janalee P. Caldwell (2014): *Herpetology: An Introductory Biology of Amphibians and Reptiles*. 4th Edition. San Diego, California, USA: Academic Press. ISBN 978-0-1238-6919-7.
* Zug, G. R.; Vitt, L. J. & Caldwell, J. P. (1993): *Herpetology: an introductory biology of amphibians and reptiles*. San Diego, California, USA: Academic Press. ISBN 0-1278-2622-X.

### Outros artigos

* Anfibios
* Caudados
* Hinobíidos
* *Hynobius*

### Ligazóns externas

* *Hynobius nebulosus* en *amphibiaweb.org*.
* *Hynobius nebulosus* (Temminck & Schlegel 1838) na EOL.

|  |  |
| --- | --- |
| Control de autoridades | 
* Wd: Q287181
* MAG: 2778048978

 |

|  |  |
| --- | --- |
| Identificadores taxonómicos | 
* ADW: Hynobius\_nebulosus
* Amphibiaweb: 3890
* EOL: 1048033
* GBIF: 2431144
* iNaturalist: 26890
* IRMNG: 10231384
* ITIS: 668216
* IUCN: 59098
* NCBI: 294368
* SeaLifeBase: 66692
* uBio: 4810131

 |